இருசல்பியூரைல் குளோரைடு புளோரைடு

இருசல்பியூரைல் குளோரைடு புளோரைடு (Disulfuryl chloride fluoride) என்பது S2O5ClF என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். டைசல்பியூரைல் குளோரைடு புளோரைடு, பைரோ சல்பியூரைல் குளோரைடு புளோரைடு என்ற பெயர்களாலும் இச்சேர்மம் அழைக்கப்படுகிறது. கந்தகம், ஆக்சிசன், குளோரின், புளோரின் ஆகிய தனிமங்கள் சேர்ந்து இது உருவாகிறது. கட்டமைப்பு ரீதியாக, இது பைரோகந்தக அமிலத்தின் குளோரோபுளோரோசல்பூரிக் அமில ஒப்புமையாக அல்லது குளோரோகந்தக அமிலம் மற்றும் புளோரோசல்பியூரிக் அமிலத்தின் கலப்பு நீரிலியாக அறியப்படுகிறது. 

தயாரிப்பு
புளோரோசல்போனிக் அமிலத்தையும் சயனூரிக் அமிலத்தையும் சேர்த்து விரைவாகச் சூடுபடுத்தினால் இருசல்பியூரைல் குளோரைடு புளோரைடு உருவாகும்.:

6HSO3F + (CNCl)3 -> 3S2O5ClF + (HNCO)3 + 3HF 

மேலும், 80-90 °செல்சியசு வெப்பநிலையில்  வெள்ளி மோனோபுளோரைடுடன் (AgF) உடன் டைசல்பூரைல் குளோரைடு (S2O5Cl2) சேர்த்து வினைபுரியச் செய்தாலும் இருசல்பியூரைல் குளோரைடு புளோரைடு உருவாகும்.

இயற்பியல் பண்புகள் 
இருசல்பியூரைல் குளோரைடு புளோரைடு ஒரு நிறமற்ற நீர்மமாகும்.
நீருடன் சேர்ந்தால் நீராற்பகுத்தல் வினைக்கு உட்படும்.

மேற்கோள்கள்

பகுப்பு:குளோரின் சேர்மங்கள்
பகுப்பு:புளோரின் சேர்மங்கள்
பகுப்பு:கந்தகச் சேர்மங்கள்
பகுப்பு:ஆக்சிசன் சேர்மங்கள்
பகுப்பு:ஆக்சி குளோரைடுகள்